**Резултати от съгласуването с директорите на РИОСВ – Благоевград и БД „Дунавски район“**

Информация за приетите и неприети забележки от РИОСВ и БД, съгласно чл. 10, ал. 1 от Наредбата за условията и реда за издаване на комплексни разрешителни по проект на комплексно разрешително на Община Разлог за „Регионално депо за неопасни отпадъци - Разлог“

|  |  |  |
| --- | --- | --- |
| **Становище от:** | **Изпратено за становище** | **Получено становище** |
| РИОСВ - Благоевград | 21.10.2022 г.  **Срок:** до пет дни от получаване на писмото | 26.10.2022 г. |
| БД „Източнобеломорски район“ | 27.10.2022 г. |

|  |  |  |  |
| --- | --- | --- | --- |
| **Становище** | **Да/Не** | **Отдел** | **Обосновка** |
| **Условие 11.2. Приемане на отпадъци за третиране** | | | |
| В условие 11.2.1. в списъка на отпадъците, предназначени за обезвреждане D5 е необходимо да се добавят отпадъци с кодове:  - 17 01 07 - Смеси от бетон, тухли, керемиди, плочки, фаянсови и керамични изделия, различни от упоменатите в 17 01 06,  -17 09 04 - Смесени отпадъци от строителство и събаряне, различни от упоменатите в 17 09 01, 17 09 02 и 17 09 03.  Посочените отпадъци могат да бъдат генерирани от извършването на текущи ремонти, като техните физични свойства и механичен състав практически не могат да се оползотворяват на площадката.  Да се добавят и отпадъци с кодове:  - 19 08 01 - Отпадъци от решетки и сита;  - 19 08 02 - Отпадъци от песъкоуловители;  - 19 08 05 - Утайки от пречистване на отпадъчни води от населени места. Към момента същите все още се насочват за обезвреждане чрез депониране, предвид че не се прилага начин на тяхното оползотворяване. Отпадъците от решетки и сита, и песъкоуловители практически са с разнороден състав, с примеси, съдържат хартиени и текстилни късчета, инертни частици, мазнини и др. и не могат да бъдат оползотворявани.  Също така за правилната експлоатация на клетка №1 е необходимо да се добавят и отпадъци с кодове:  - 20 03 07 - обемни отпадъци;  - 20 03 99 - битови отпадъци, неупоменати другаде.  Предвид, че същите ще се приемат на площадката с цел предаването им за оползотворяване, считаме че ще са налични и отпадъци от същия вид, които не притежават характеристики за оползотворяване или повторно използване. В тази връзка е необходимо да бъдат включени в списъка с отпадъци, разрешени за  обезвреждане (D5).  Горното следва да бъде взето предвид и в Условие 11.6.2.   * Да се отстрани повторението на Условия 11 от стр. 44 до стр. 61., предвид че са идентични с Условията от КР №519-Н0/2019 г. | **НЕ/ДА** | **РИОСВ** | 1. Съгласно § 1, т. 15 от Допълнителните разпоредби на ЗУО „*Оползотворяването на материали от строителни отпадъци са всички дейности по оползотворяване на строителни отпадъци с изключение на изгаряне с оползотворяване на енергия и преработването в материали, които се използват като гориво. Оползотворяването включва и дейностите по подготовка за повторна употреба, рециклирането или друго материално оползотворяване*“.  Чл. 32, ал. 1 от Закона за управление на отпадъците се отнася до осигуряване на подготовка на строителни отпадъци за повторна употреба. Чл. 11, ал. 1 и ал. 2 от Наредбата за управление на строителните отпадъци и съответно Приложение № 7 към нея, касаят задълженията на „*възложителите на СМР и/или на премахването на строежи, включително на пътища и на железопътни линии, осигуряват селективното разделяне и материалното оползотворяване на неопасните СО, образувани при тези дейности, в количествата и в сроковете по приложение № 7*“.  2. Отпадъци с кодове 19 08 01, 19 08 02 и 19 08 05 ще се включат към Условие 11.2.1.  3. В списъка за обезвреждане ще се включат отпадъци с код 20 03 07 и 20 03 99. Като отпадък с код 20 03 99 ще остане и в списъка за оползотворяване чрез сепариране, като операторът е длъжен да спазва приоритетния ред за третиране на отпадъка.  4. Повторението е отстранено. |
| **Условие № 8.3.4 . Съхранение на спомагателни материали и горива** | | | |
| **Условие 8.3.4.1.** от проекта, относно класификацията на опасните химични вещества е цитирана Наредбата за реда и начина за класифициране, опаковане и етикиране на химични вещества и смеси. Въпросната наредба е отменена и трябва да отпадне. | **ДА** | **РИОСВ** | Условието е коригирано. |
| **Условие 13** | | | |
| В представения проект на комплексно разрешително **не са посочени количествата на заустваните отпадъчни води.** В тази връзка същите следва да се допълнят. | **ДА** | **БД** | Операторът е представил липсващата информация, и условието е променено |
| **Географските координати на пробовземните точки на подземни води не са отразени** в приложените проект на техническата оценка и проект на комплексното разрешително. | **НЕ** | **БД** | Съгласно Методиката за минималните изисквания към вида, мястото и съдържанието на условията в КР по чл. 117 от ЗООС няма изискване за посочване на Географските координати на пробовземните точки на подземни води |
| Съгласно Условие 13.3.2. притежателят на настоящото разрешително следва да изготви и съгласува с БД и ИАОС план за мониторинг на подземни води, съобразен с условията на КР. Във връзка с изложеното БД ЗБР ще се произнесе по плана за мониторинг след представянето му. Предлагаме условието да бъде коригирано като се посочи и срок (от влизане в сила на разрешителното) за представяне от оператора на плана за мониторинг. | **ДА** | **БД** | Условието е коригирано. |